Jinnaru 2005

3 di jinnaru 2005, lunidìa 
 Italia: Sunnu circa 144 mila - secunnu li dati furniti dî diversi autiritati cuvirnativi dî paisi cuinvolti dû marimotu di l'Ocianu Indianu - li vìttimi accirtati. 

 Scinniu a 436 lu numiru dî taliani ancora cunziddirati comu dispersi. Lu nùmmiru dî vìttimi taliani - tra turisti e pirsuni risidenti - è fermu a diciottu. 

5 di jinnaru, mercuridìa 
 Italia: In segnu di rispettu pî vìttimi dû marimotu di l'Ocianu Indianu nta tutti li nazzioni d'Europa vennu assirvati a l'uri 12 di oi 5 di jinnaru tri minuti di silenziu. 

9 di jinnaru, duminicadìa 
 Palestina: Urni aperti in Cisgiordania e ntâ Striscia di Gaza p'alèggiri lu succissuri di Yasser Arafat â prisidenza di l'Autoritati nazziunali palistinisi. Ma l'alizzioni nun stannu prucidennu beni a Girusalemmi Est. Fonti: , Adnkronos.

11 di jinnaru, martidìa 
 Mauritania: Lu pilota di motociclismu Fabrizio Meoni murìu doppu di nu ncidenti abbinutu duranti lu svolgimentu di na tappa dâ Barcellona-Dakar.

13 di jinnaru, jovidìa 
 Storia - Novi mpurtanti scuperti archeulòggichi nta l'area dî Terme di Traiano, suprô Colli Oppio, a Roma. (Fonti: Internet / Media televisivi)

 Pristoria - Dui fòssili ricentimenti ritruvati in Cina putìssiru èssiri la testimunianza diretta chi arcuni dî primi mammìferi fùssiru carnìvori. Dâ mpurtanti scuperta havi datu cuntu la rivista scientìfica "Nature". Li fòssili in parola appartèninu a dui specî: chidda già canusciuta comu Repenomamus robustus e chidda appositamenti difinita Repenomamus giganticus. Risàlghinu a 130 miliuna di anni e si riteni si nutrìssiru di jovani asimplari di dinusauru. (Fonti: ilgiorno.quotidiano.net)

14 di jinnaru, venniridìa 
 Murìu a Roma a l'età di sissantaquattru anni lu cantanti di rhythm and blues Rocky Roberts. Cû gruppu dî Airdales appi un periodu di granni cilibbritati â fini di l'anni '60, in particulari cû cantu Stasera mi butto.

20 di jinnaru, jovidìa 
 Havi stata prisintata a Milanu la ciamma olimpica chi llumina li jochi dâ XX Olimpiadi Mmirnali di Turinu 2006. 

21 di jinnaru, venniridìa 
 Un surdatu d'asèrcitu talianu in Iraq havi ristatu uccisu duranti un'azzioni di cupirtura mentri si truvava suprôn alicòttiru. (lanazione.it) 

24 di jinnaru, lunidìa 
 Li Nazzioni Uniti hannu ricurdatu cu na sissioni straordinaria lu Jornu dâ Mimuria chi veni cilibbratu lu 27 di jinnaru. È la prima vota chi la ricurrenza veni cummimurata in via ufficiali di l'ONU. 
(Fonti: Internet - approfondimento ucei.it/giornodellamemoria))

28 di jinnaru, venniridìa 
 Si aprinu a Bormio (Pruvincia di Sondrio) li Munniali di sci alpinu 2005. 

Dicemmiru 2004 - Frivaru 2005

Catigurìa:Nutizzî
Catigurìa:2005
Catigurìa:Abbinimenti

es:2005#Enero